b'\n_START_ARTICLE_\nJoseph Fortun\xc3\xa9 Th\xc3\xa9odore Eydoux\n_START_PARAGRAPH_\nJoseph Fortun\xc3\xa9 Th\xc3\xa9odore Eydoux (1802 Toulon - 1841 Saint-Pierre, Martinique) oli ranskalainen l\xc3\xa4\xc3\xa4k\xc3\xa4ri ja luonnontieteilij\xc3\xa4._NEWLINE_Eydoux ja Louis Fran\xc3\xa7ois Auguste Souleyet toimivat laival\xc3\xa4\xc3\xa4k\xc3\xa4rein\xc3\xa4 ja luonnontieteilij\xc3\xb6in\xc3\xa4 kapteeni Cyrille Pierre Th\xc3\xa9odore Laplacen johtamalla La Favoritella, joka suoritti maailmanymp\xc3\xa4ripurjehduksen 1830\xe2\x80\x931832. Vuosina 1836\xe2\x80\x931837 h\xc3\xa4n teki uuden matkan La Bonitella, jota komensi kapteeni Auguste-Nicolas Vaillant._NEWLINE_Eydoux julkaisi retkien tuloksista kirjoituksia, joiden toimittamista h\xc3\xa4nen kuolemansa j\xc3\xa4lkeen jatkoivat Paul Gervais ja Souleyet._NEWLINE_Eydoux ja Souleyet nimesiv\xc3\xa4t linnuista muun muassa punannokikanan.'